ກົດໝາຍຄົນພິການຫວຽດນາມ ຊ່ອຍເສີມຂະຫຍາຍເສດຖະກິດ
ກົດໝາຍວ່າດ້ວຍຄົນພິການຂອງຫວຽດນາມ ຈະມີຜົນໂດຍກົງ ເຮັດໃຫ້ເສດຖະກິດຂອງປະເທດ ຈະເລີນເຕີບໂຕ
ເມື່ອ 20 ປີກ່ອນ ລັດຖະສະພາສະຫະລັດໄດ້ຮັບຮອງເອົາຮ່າງກົດໝາຍວ່າດ້ວຍຄົນພິການ ຂອງສະຫະລັດ ຊຶ່ງເປັນຮ່າງກົດໝາຍໃນຂອບເຂດທີ່ກວ້າງຂວາງແນໃສ່ເພື່ອຫ້າມບໍ່ໃຫ້ການ ຈຳແນກກີດກັນຄົນພິການ ໃນການວ່າຈ້າງ ການຂົນສົ່ງ ການອຳນວຍຄວາມສະດວກຂອງ ລັດຖະບານ ການສື່ສານຄົມມະນາຄົມ ແລະກິດຈະກໍາຕ່າງໆຂອງລັດຖະບານ ນັບເປັນເວ ລາຫຼາຍປີມາແລ້ວ ທີ່ກຸ່ມຕ່າງໆໃນຫວຽດນາມ ໄດ້ພາກັນດຳເນີນງານ ເພື່ອຊອກຫາຊ່ອງທາງໃຫ້ມີການປົກປ້ອງຄຸ້ມຄອງ ແລະຄໍ້າປະກັນແບບດຽວກັນນ ີ້ຈາກລັດຖະບານໃນປະເທດດັ່ງກ່າວ ໃນລາຍງານຕອນທີ 2 ຊຶ່ງເປັນຕອນສຸດທ້າຍ ນາຍ Jim Stevenson ຜູ້ສື່ຂ່າວຂອງ VOA ມີລາຍລະອຽດເພີ່ມຕື່ມ ກ່ຽວກັບຊາວຫວຽດນາມ ທີ່ໄດ້ຮັບຜົນປະໂຫຍດ ຈາກກົດໝາຍສຳລັບຄົນພິການ ຄ້າຍຄືກັນ ທີ່ໄດ້ມີການປະກາດໃຊ້ໃນປີນີ້ ມີຫຼາຍໆອົງການ ໄດ້ພົວພັນໃນ ການສ້າງຕັ້ງມາດຕະການຕ່າງໆ ຂອງລັດຖະບານ ໃນຊຸມປີກ່ອນ ໜ້າ ການປະກາດໃຊ້ ກົດໝາຍ ໃໝ່ ວ່າດ້ວຍຄົນພິການ ຂອງ ຫວຽດນາມ ນາງຢຸ່ງ ທີ ຫວັນ ແມ່ນຮອງປະທານ ຂອງອົງການ ຄົນພິການແຫ່ງນະຄອນຫຼວງຮ່າ ໂນ່ຍ ຊຶ່ງອົງການຂອງນາງ ໄດ້ ຊ່ອຍສ້າງຕັ້ງກົດ ແລະມາດຕະ ຖານປອດເຄື່ອງກີດຂວາງໃນປີ 2002 ແລະແຜນການປະຕິບັດງານແຫ່ງຊາດສະບັບທຳອິດ ກ່ຽວກັບຄົນພິການ ແຕ່ປີ 2006 ຫາປີ 2010 ຜົນຮັບແມ່ນໄດ້ເຫັນກັນຢ່າງເປັນທີ່ປະຈັກແຈ້ງທີ່ສຸດ ຢູ່ໃນຫວຽດນາມ ຄືມີທາງທີ່ເປັນເນີນ ສໍາລັບລໍ້ແລ່ນແລະຮາວຈັບສຳລັບຄົນພິການ ຮວມຢູ່ໃນການກໍ່ສ້າງຕຶກອາຄານໃໝ່ທັງໝົດ ຢູ່ໃນຫວຽດນາມ ການດຳເນີນຄວາມພະຍາຍາມທັງໝົດເລີ້ມຕົ້ນດ້ວຍການຮັບຮອງເອົາບົດບັນຢັດແຫ່ງຊາດ ສຳລັບຄົນພິການໃນປີ 1998 ໄດ້ມີການຮັບຜ່ານເອົາຂໍ້ລິເລີ້ມຈຳນວນນຶ່ງຕິດຕາມມາເພື່ອ ສ້າງຄວາມກ້າວໜ້າໃນການສົ່ງເສີມສິດທິແລະຜົນປະໂຫຍດຂອງຄົນພິການ ທ່ານ Frank Donovan ຜູ້ອຳນວຍການອົງການໃຫ້ຄວາມຊ່ອຍເຫຼືອຂອງສະຫະລັດຫຼື USAID ລັດຖະ ບານຫວຽດນາມແມ່ນເປີດກວ້າງຫຼາຍ ໃນລະຫວ່າງທີ່ມີການດຳເນີນຂັ້ນຕອນດັ່ງກ່າວ ຄວາມສຳເລັດ ໃນການປະຕິຮູບດ້ານນະໂຍບາຍແລະການຈັດຕັ້ງປະຕິບັດ ລ່ວງໜ້າການ ອອກກົດໝາຍນັ້ນ ແມ່ນໄດ້ນຳເອົາຜົນປະໂຫຍດໂດຍກົງ ມາໃຫ້ຄົນພິການຊາວຫວຽດ ນາມຈຳນວນ 7 ລ້ານກວ່າຄົນ ແລະຜົນປະໂຫຍດທາງອ້ອມໃຫ້ອີກຫຼາຍລ້ານຄົນ ແລະ ເມື່ອມີກົດໝາຍຄົນພິການຂອງຫວຽດນາມ ອອກມາແລ້ວ ທ່ານ DONOVAN ເວົ້າວ່າ ເວລານີ້ລັດຖະບານຫວຽດນາມ ພວມດຳເນີນໄປສູ່ບາດກ້າວຕໍ່ໄປ ຄືການບັງຄັບໃຊ້ກົດ ໝາຍນັ້ນ ຊຶ່ງທ່ານອະທິບາຍຕື່ມວ່າ: ກົດໝາຍໃໝ່ໄດ້ສັ່ງການໃຫ້ມີການປະກອບສ່ວນເທົ່າທຽມກັນເຂົ້າໃນສັງຄົມຫວຽດນາມ ສຳລັບພວກຄົນພິການໂດຍຜ່ານການອຳນວຍຄວາມສະດວກ ແລະໂອກາດໃນການເຂົ້າ ເຖິງການປິ່ນປົວພະຍາບານ ການຟື້ນຟູສຸຂະພາບ ການສຶກສາ ການເຂົ້າເຮັດວຽກ ການ ຝຶກອາຊີບ ການບໍລິການສັງຄົມ ກິລາແລະການບັນເທີງ ການຂົນສົ່ງ ສະຖານທີ່ສາທາລະ ນະຕ່າງໆ ຕະຫຼອດທັງເທັກໂນໂລຈີດ້ານຂ່າວສານຂໍ້ມູນ ຫລື IT ເປັນທີ່ຄາດກັນວ່າກົດ ໝາຍສະບັບນີ້ຈະມີຜົນໂດຍກົງ ຕໍ່ການເຕີບໂຕຂອງເສດຖະກິດຫວຽດນາມຍ້ອນວ່ານະ ໂຍບາຍທີ່ກວມເອົາໝົດທຸກຄົນນັ້ນ ເປີດໂອກາດຫຼາຍຂຶ້ນ ໃຫ້ແກ່ຊາວຫວຽດນາມ ທີ່ພິ ການ ສາມາດດຳເນີນການໃນສິ່ງທີ່ເປັນປະໂຫຍດແກ່ສັງຄົມແລະບັນລຸຄວາມເປັນອິດສະ ຫຼະທາງດ້ານເສດຖະກິດ ຜົນດີສາມາດມອງເຫັນໄດ້ໃນທັນທີຂະນະທີ່ພວກຄົນພິການກ້າວເຂົ້າສູ່ຕະຫຼາດແຮງງານ ທ້າວ Nguyen Van Giap ເປັນນັກຮຽນຫວຽດນາມທີ່ຫາກໍສຳເລັດ ໂຄງການຝຶກອົບ ຮົມໃນດ້ານເທັກໂນໂລຈີຂໍ້ມູນ ຫຼື IT ຂອງອົງການ USAID ສໍ່ລັບພວກຊາວໜຸ່ມພິການ ທີ່ນະຄອນຫຼວງຮ່າໂນ່ຍເມື່ອໄວໆມານີ້ ລາວເຄື່ອນຍ້າຍໄປມາໂດຍໃຊ້ລໍ້ຄົນພິການແລະ ເວລານີ້ ເປັນວິສະວະກອນໃນດ້ານຊອບແວຣ໌ ທ້າວ Nguyen ໄດ້ສຳເລັດການຝຶກອົບ ຮົມໂດຍໄດ້ທີ 1 ໃນຫ້ອງຂອງລາວ ລາວເວົ້າຜ່ານນາຍພາສາວ່າ ພວກທີ່ຮຽນຈົບຈາກ ໂຄງການຝຶກອົບຮົມຂອງອົງການ USAID ນີ້ ມີທາງເລືອກຫຼາຍຂຶ້ນ ການແບ່ງປັນຂໍ້ມູນນີ້ເອງ ທີ່ພາໃຫ້ທ້າວ Nguyen Van Giap ໄດ້ເຂົ້າຮັບການຝຶກອົບ ຮົມໃນໂຄງການຂອງອົງການ USAID ລາວເວົ້າວ່າລາວຮູ້ເລື່ອງໂຄງການນີ້ຈາກໝູ່ຂອງ ລາວແລະວ່າເພື່ອນຂອງລາວບາງຄົນໄດ້ເຂົ້າຮັບການຝຶກອົບຮົມຮຸ່ນກ່ຽວກັບເທັກໂນໂລ ຂໍ້ມູນຈີມາກ່ອນ ແລະພວກເຂົາເຈົ້າເປັນຜູ້ບອກໃຫ້ລາວຮູ້ ພວກຄົນພິການສ່ວນໃຫຍ່ໃນຫວຽດນາມ ອາໄສຢູ່ໃນເຂດຊົນນະບົດ ແລະໄດ້ເຂົ້າໂຮງ ຮຽນ ໃນອັດຕາທີ່ຕໍ່າຫຼາຍກວ່າພວກເດັກນ້ອຍທຳມະດາ ເກືອບ 37% ຂອງພວກຜູ້ ໃຫຍ່ທີ່ເປັນຄົນພິການແມ່ນກືກໜັງສື ເມື່ອສົມທຽບໃສ່ອັດຕາລະດັບຊາດແລ້ວ ແມ່ນ 10% ຕໍ່າກວ່າພວກຄົນທີ່ບໍ່ພິການ ດ້ວຍເຫດຜົນດັ່ງກ່າວຈຶ່ງມີຄົນພິການໃນຈຳນວນ ບໍ່ຫຼາຍທໍ່ໃດ ມີວຽກການເຮັດທີ່ໝັ້ນຄົງແລະມີລາຍໄດ້ຕາມປົກກະຕິຢູ່ໃນຫວຽດນາມ ພວກຄົນພີການຈຳນວນຫຼວງຫຼາຍແມ່ນຍັງສືບຕໍ່ຕົກຢູ່ນອກລະບົບເຮັດວຽກເຮັດການ ຢ່າງເປັນທາງການ ພວກຄົນພິການສ່ວນໃຫຍ່ແມ່ນກາງຕໍ່ຕາໜ່າງຂອງຄອບຄົວ ໃນການຊອກຫາ ວຽກ ເຮັດງານທຳ ເກືອບ 33% ຂອງຄອບຄົວຊາວຫວຽດນາມທີ່ມີສະມາຊິກ ໃນຄອບຄົວ ເປັນຄົນພິການນັ້ນດຳລົງຊີວິດໃນລະດັບທີ່ຕໍ່າກວ່າລະດັບຄວາມທຸກຍາກເມື່ອສົມທຽບ ໃສ່ພວກຄອບຄົວທີ່ບໍ່ມີສະມາຊິກເປັນຄົນພິການ ທ້າວ Nguyen Van Giap ຫວັງວ່າຈະໃຊ້ປະສົບພະການຂອງລາວແລະເທັກໂນໂລຈີ ໄປເຜີຍແຜ່ໃຫ້ພວກຄົນພິການອື່ນໆຢູ່ໃນເຂດຊົນນະບົດ ລາວກ່າວກ່ຽວກັບເລື່ອງນີ້ ວ່າ ບັນດາອົງການໃຫ້ຄວາມຊ່ອຍເຫຼືອແກ່ຄົນພິການຂອງຫວຽດນາມ ຍັງສືບຕໍ່ດຳ ເນີນງານຮ່ວມກັນກັບລັດຖະບານຫວຽດນາມ ຂະນະທີ່ລັດຖະບານພວມຈັດຕັ້ງ ປະຕິບັດກົດໝາຍ ວ່າດ້ວຍຄົນພິການແຫ່ງຊາດ